Oton Habsburgokoa

Oton Habsburgokoa () (Wartholz gaztelua, Reichenau an der Rax, Austria Beherea, 1912ko azaroaren 20a - Pöcking, Alemania, 2011ko uztailaren 4a) austriar artxidukea eta azken Austria-Hungariako Inperioko printze oinordekoa izan zen. Karlos I.a Austriakoa enperadorea eta Zita Borboi-Parmakoaren semea izan zen. Familia erbestera joan zen 1919an eta Lekeition bizi izan ziren denboraldi batez. Tronurako erregegaia bihurtu zen bere aita 1922an hil ondoren. 1930eko hamarkadatik Europako integrazioaren aitzindaria eta nazismoaren eta komunismoaren aurkaria izan zen. Anschlussen ondoren, naziek heriotza zigorra ezarri zioten eta herrialdetik ihes egin zuen. Nazioarteko Paneuropar Batasuneko lehendakaria eta Europako Parlamentuko diputatua 1979 eta 1999 bitartean izan zen. Paper garrantzitsua izan zuen 1989ko iraultzetan.

1951n Regina Saxen-Meiningengoa printzesarekin ezkondu zen eta zazpi seme-alaba izan zituzten:
 Andrea von Habsburg
 Monika von Habsburg
 Michaela von Habsburg
 Gabriela von Habsburg
 Walburga von Habsburg
 Karl von Habsburg
 Georg von Habsburg

Kanpo estekak 

Austriako artxidukeak
Austriako katolikoak
Alemaniako politikariak
Eurodiputatuak
Austria Behereko jendea
Erregeen semeak